Bretagne/Korpus-divyezhek-brezhoneg-galleg huggingface dataset:
Parallèlement, il y a quelques œuvres Symbolistes dominées par L’Offrande, une œuvre maîtresse de Wilhelm List, l’un des membres de la Sécession viennoise. 
E-kichen ar re-se ez eus un nebeud oberennoù gant arouezourien, ha dreist-holl un daolenn veur, Ar Prof, anezhi ur bennoberenn gant Wilhelm List, unan eus izili Secession Vienna.
Elles permettent de situer l’Ecole de Pont-Aven dans son contexte. 
Gant ar re-se e c’haller lakaat Skol Pont-Aven en he lec’h en amzer.
Collections des XXe et XXIe siècles
Dastumadoù eus an XXvet hag eus an XXIvet kantved.
Le musée qui possède une riche collection d’œuvres inspirées par la Bretagne depuis le début du XIXe siècle s’est donné pour tâche de développer ce lien si étonnant entre les peintres et la région. 
Er mirdi ez eus un dastumad puilh a oberennoù awenet gant Breizh abaoe penn kentañ an XIXvet kantved.
Le musée s’efforce de rassembler quelques témoignages d’artistes, bretons ou non, qui ont comme dénominateur commun un lien avec la Bretagne.
Strivañ a ra ar mirdi da startaat al liamm souezhus-kaer a zo etre al livourien hag ar rannvro. Klask a ra bodañ testenioù gant arzourien, eus Breizh pe eus lec’hioù all, hag a zo ul liamm gant Breizh kenetrezo.
Grâce à des dons d’artistes, de récentes acquisitions et à des dépôts du Musée national d’art moderne et du Fonds national d’art contemporain ont été ainsi rassemblées des œuvres intéressantes.
Bodet ez eus bet evel-se oberennoù dudius, diwar profoù arzourien, prenadennoù graet nevez zo hag oberennoù prestet gant Mirdi broadel an arz modern ha Dalc’had broadel an arz a vremañ.
De Jean Bazaine découvrit le pays bigouden en 1936 et y revint chaque année. 
E 1936 e oa bet gwelet ar Vro Vigoudenn evit ar wech kentañ gant Jean Bazaine, ha distroet e oa di bep bloaz.
Le musée présente notamment les cartons des vitraux de la chapelle de la Madeleine en Penmarch. 
E-mesk e oberennoù e tiskouez ar mirdi kartonioù gwerennoù-livet chapel ar Vadalen e Penmarc’h.
Charles Lapicque, étaient également fervent de la mer et d'était établi en Bretagne. 
Sot gant ar mor e oa Charles Lapicque ivez, ha graet en doa e annez e Breizh.
Il montre un étonnant Roi Arthu peint par lui, écho contemporain du riche passé breton.
Diskouez a reer ur Roue Arzhur souezhus livet gantañ, evel un heklev a vremañ eus amzer dremenet pinvidik Breizh.
Geneviève Asse ou Jean Le Moal prennent naturellement place dans cette lignée. 
Geneviève Asse pe Jean ar Moal a gav o flas el lignez-se ken eeun ha tra.
Pierre Tal-Coat, tout en peignant en Normandie ou en Provence, n’a cessé d’affirmer son identité bretonne et a toujours brandi son patronyme tel un étendard. 
Pierre Tal-Coat, tra ma live e Normandi pe e Provañs, n’en doa ket paouezet da embann e oa ur Breizhad anezhañ, hag a-viskoazh en doa bantet e anv-familh evel ur banniel.
Sa peinture de 1969 Figure dans un foyer caractérise l’art des dernières années. 
En e livadur eus 1969 Skeudenn en un oaled e weler mat a-walc’h doareoù e vloazioù diwezhañ.
François Dilasser a choisi de s’affirmer dans « son histoire » et « son paysage ». 
Fellet en deus da François Dilasser diskouez piv eo en « e istor » hag « e weledva ».
Deux de ses œuvres majeures, Printemps de 1984 et Le Passage de la mer Rouge de 1990, témoignent du « présent » du musée, sans oublier une oeuvre majeure de Jacques Villeglé, Rue Joubert (Angers) de 1957, donnée en 2016 par l’association des amis du musée.
Div eus e oberennoù pouezusañ, Nevezamzer eus 1984 ha Tremen ar mor Ruz eus 1990, a ziskouez a-walc’h « amzer-vremañ » ar mirdi, hag arabat ankouaat un oberenn veur gant Jacques Villeglé, Straed Joubert (Angers) eus 1957, roet e 2016 gant kevredigezh mignoned ar mirdi.
Si la peinture constitue la pièce maîtresse de la collection, un fonds de dessins et d’estampes de grande qualité est présenté par roulement (pour des raisons de conservation) dans le cabinet des arts graphiques. 
Livadurioù dreist-holl zo en dastumad, met bez’ ez eus ivez un dalc’had tresadennoù ha stampoù eus ar c’hentañ a ziskouezer a-bep-eil (dezho da chom e ratre vat) e-barzh kabined an arzoù grafek.
De Silguy était un dessinateur passionné et constitua sa collection en amateur boulimique, achetant des lots en vente publique, si bien qu’il légua 2000 dessins et 12000 gravures ! 
Un tresour touet e oa De Silguy, ha savet en doa e zastumad evel un amatour marnaoniet, o prenañ lodoù er gwerzhioù foran, kement ha ken bihan ma legadas 2 000 a dresadennoù ha 12 000 a engravadurioù !
Cette collection forte d’environ 2 000 feuilles. 
War-dro 2 000 a follennoù zo en dastumad-se.
Ils proviennent pour l’essentiel du legs de Jean-Marie de Silguy. 
Dont a ra ar peurvuiañ anezho eus al laes graet gant Jean-Marie de Silguy.
Elève du peintre François Valentin au lycée de Quimper, puis de Jean-François-Léonor Mérimée à l’Ecole polytechnique où l’enseignement du dessin occupait une place importante. 
Skoliad e oa bet hennezh d’al livour François Valentin e lise Kemper, ha goude-se da Jean-François-Léonor Mérimée er Skol boliteknik ma roed ur plas bras d’an deskiñ tresañ.
Le collectionneur aimait dessiner. 
Setu ma plije d’an dastumer tresañ.
Il a conservé quelques-uns de ses propres dessins ainsi que ceux des membres des familles paternelle et maternelle. 
Miret en deus un nebeud eus e dresadennoù dezhañ hag eus re familhoù e dad hag e vamm.
L'ensemble montre que le dessin était une pratique courante dans l’entourage du collectionneur. 
Gant-se e weler e veze treset alies gant an dud en-dro d’an dastumer.
Jean-Marie de Silguy achètait pour l’essentiel des dessins français et quelques italiens. 
Prenañ a rae Jean-Marie de Silguy tresadennoù gall dreist-holl, hag un nebeud tresadennoù italian.
Les nordiques et espagnols sont quasiment absents. 
N’eus ket tresadennoù eus an norzh pe re spagnol, koulz lavaret.
Il achètait souvent par lots, rarement des feuilles isolées. 
Prenañ a rae anezho dre lodoù alies, ral a wech e prene follennoù distag.
L'essentiel de la collection est constitué d’innombrables académies et paysages italiens, la plupart encore anonymes, du XVIIIe et du début du XIXe siècle, et de nombreuses contre-épreuves, en particulier de paysages d’Hubert Robert. 
Ar peurvuiañ eus e zastumad a c’hoarvez eus akademiezhioù ha gweledvaoù italian diniver, dianv an darn vrasañ anezho c’hoazh, adalek ar XVIIvet kantved betek penn kentañ an XIXvet kantved, hag eus adamprouennoù a-leizh, gweledvaoù gant Hubert Robert dreist-holl.
Quelques remarquables dessins français du XVIIe sont dus à Callot, Vouet, Stella, Le Sueur, Le Brun, Courtois, La Fage ou Verdier. 
Bez’ ez eus un nebeud tresadennoù gall brav-kenañ eus ar XVIIvet kantved gant Callot, Vouet, Stella, Le Sueur, Le Brun, Courtois, La Fage pe Verdier.
Mais la collection est surtout homogène pour le XVIIIe, de Watteau au néoclassicisme. 
Met unvan eo an dastumad evit an XVIIIvet kantved dreist-holl, eus Watteau d’an nevezklaselouriezh.
Toute l’évolution du dessin français peut être suivie grâce à des œuvres de Watteau, Lemoine, Ch. Parrocel, Restout, Bouchardon, Natoire (une étude pour Vénus à sa toilette du musée de Bordeaux), Boucher (un Paysage et cette Continence de Scipion, étude pour une commande du roi de Pologne jamais réalisée), J.F. Parrocel, Van Loo (plusieurs dessins dont cette étude pour Agamemnon dans la composition du Sacrifice d’Iphigénie du nouveau palais de Potsdam, le Sans-Souci), Pierre de Saint-Aubin (projet de décoration célébrant la paix de 1763) qui mit fin à la guerre de Sept Ans), Greuze, J.-J. et L. Lagrenée, Taraval, de La Rue, Ango, Robert, Leprince, Taillasson, Huet, Vincent, Trinquesse, Cassas, Lethière, Fabre, Garnier ou Gérard. 
Gallout a reer gwelet penn-da-benn emdroadur an tresañ gall dre oberennoù gant Watteau, Lemoine, Ch. Parrocel, Restout, Bouchardon, Natoire (ur studiadenn evit Gwener o’n em walc’hiñ a zo e mirdi Bourdel), Boucher (ur Gweledva ha Kasted Scipio, ur studiadenn a oa bet graet evit un daolenn goulennet gant roue Polonia ha ne oa ket bet livet morse), J.F. Parrocel, Van Loo (meur a dresadenn, en o mesk ur studiadenn evit Agamemnon a oa d’ober ul lodenn eus Sakrifis Iphigeneia e palez nevez Potsdam, ar Sans-Souci), Pierre de Saint-Aubin (raktres ur c’hinkladur evit lidañ ar peoc’h eus 1763 a lakaas un termen d’ar brezel Seizh Vloaz), Greuze, J.-J. ha L. Lagrenée, Taraval, de La Rue, Ango, Robert, Leprince, Taillasson, Huet, Vincent, Trinquesse, Cassas, Lethière, Fabre, Garnier pe Gérard.
Quelques dessins sont entrés depuis dans la collection.
Erruet ez eus un nebeud tresadennoù en dastumad abaoe.
Méritent d’être signalées une étonnante Scène d’initiation chez les Egyptiens de Moreau le Jeune qui complète l’ensemble néoclassique et une étude de Boilly, Le Jardin du Luxembourg, très proche d’une esquisse à l’huile déjà présente au musée. 
Talvezout a ra ar boan menegiñ ul livadur souezhus gant Moreau le Jeune, Taolenn deskoni e bro Egipt, hag a gloka an hollad nevezklasel, hag ur studiadenn gant Boilly, Liorzh al Luksembourg, heñvel a-walc’h ouzh un damlivadur dre eoul hag a zo er mirdi dija.
Les dessins italiens sont moins nombreux. 
N’eo ket ken niverus an tresadennoù italian.
Il regroupe du XVIe au XVIIIe siècle des oeuvres de Cambiaso, Farinati, Salimbeni, Testa, Allegrini, Piola, Biscaino, Pannini, Tiepolo, Fontebasso, Muratori ou Piranesi. 
Eus ar XVIvet d’an XVIIIvet kantved e kaver oberennoù gant Cambiaso, Farinati, Salimbeni, Testa, Allegrini, Piola, Biscaino, Pannini, Tiepolo, Fontebasso, Muratori pe Piranesi.
Un dessin montrant des Anges dans une gloire, partie supérieure d’une grande feuille de Nicolo dell’Abate dont la partie inférieure est au Louvre, mérite d’être signalé.
Talvezout a ra ar boan ober anv eus un dresadenn hag a ziskouez Aelez en ur c’helc’h, penn-krec’h ur follenn vras gant Nicolo hag a zo ar penn-traoñ anezhi el Louvre.
Le fonds dédié à la mémoire de Max Jacob comprend des réalisations de sa main ainsi que des œuvres réalisées par ses amis artistes. 
En dalc’had gouestlet da eñvor Max Jacob ez eus oberennoù savet gantañ ha re all savet gant e vignoned arzourien.
Des amitiés du Bateau-Lavoir à Paris aux rencontres quimpéroises avec Jean Moulin, alors jeune sous-préfet, créateur et amateur d’art, toute une époque est évoquée par des dessins, gouaches, photographies et manuscrits.
Eus mignoned ar Bateau-Lavoir e Pariz d’ar c’hejadennoù e Kemper gant Jean Moulin, pa oa hennezh un isprefed yaouank, ur c’hrouer hag un amatour arz, e tiskouezer aze ur mare a-bezh gant tresadennoù, livadurioù gouach, luc’hskeudennoù ha dornskridoù.
Quimper, ville natale du poète Max Jacob (1876-1944), occupe dans sa vie et dans son œuvre une place majeure. 
Kemper, kêr c’henidik ar barzh Max Jacob (1876-1944), a gemer ur plas bras-bras e buhez hag en oberennoù hennezh.
D’innombrables poèmes, un roman, une pièce de théâtre s’attachent à en décrire les moindres recoins et sa vie quotidienne, la rue du Parc, les passerelles sur l’Odet, le nouveau théâtre, les allées de Locmaria, les ruelles qui descendent du lycée.
Gant barzhonegoù diniver, ur romant, ur pezh-c’hoari, en doa klasket deskrivañ holl gorniachoù kêr hag ar vuhez pemdez eno : straed ar Park, an treuzelloù war an Oded, ar c’hoariva nevez, alezioù Lokmaria, ar straedoùigoù a ziskenn eus al lise.
Max Jacob revenait régulièrement à Quimper. 
Dont a rae Max Jacob en-dro da Gemper ingal.
Il y retrouvait ses amis et sa famille.
Eno e adkave e vignoned hag e familh.
Grâce à de multiples dons et legs provenant des amis de Max Jacob et à quelques acquisitions, le musée présente une suite de photographies, lettres, petits objets et souvenirs les plus divers qui témoignent de la vie du poète : le carnet de pension, dont la couverture lui sert de palette, un minuscule autel, l’étoile jaune, le chapelet qu’il tenait dans ses mains à sa mort, la croix d’Ivry.
Kalz a brofoù hag a laesoù zo bet graet d’ar mirdi gant mignoned Max Jacob. Rak-se e c’haller diskouez un heuliad luc’hskeudennoù, lizheroù, traouachoù hag eñvorennoù a bep seurt hag a ziskouez penaos e oa buhez ar barzh : ar c’harned-pañsion, a oa talvezet e c’holo da bladennig livioù dezhañ, un aoter bihan-bihan, ar steredenn velen, ar chapeled a oa etre e zaouarn pa oa marvet, kroaz Ivry.
Sont évoqués la vie à Paris rue Ravignan près du Bateau-Lavoir 
Ober a reer anv eus e vuhez e Pariz, er straed Ravignan tost d’ar Bateau-Lavoir.
Là, vec Picasso et Apollinaire, il contribue à jeter les bases de « l’art moderne », 
Eno, gant Picasso hag Apollinaire, en doa labouret da sevel diazez an « arz modern ».
On mentionne les deux longs séjours qu'il fit à Saint-Benoît-sur-Loire et les fréquents voyages qu'il faisait à Quimper et Douarnenez.
Ober a reer anv ivez eus an div wech ma oa chomet pell e Saint-Benoît-sur-Loire hag eus ar beajoù a rae alies betek Kemper ha Douarnenez.
Des livres de l’inventeur des poèmes en prose, dont quelques éditions originales ou illustrées, viennent ponctuer cette évocation biographique, depuis l’Histoire du roi Kaboul Ier et du marmiton Gauvain jusqu’à Ballades, en passant par Saint Matorel, le célèbre Cornet à dés, La Défense de Tartuffe, Le Laboratoire central, Le Roi de Béotie ou Le Cabinet noir. 
Gwelet a reer e lec’hiennoù levrioù gant ijinour ar barzhonegoù e yezh-plaen, en o mesk un nebeud embannadurioù orin pe skeudennet, kement ha degas da soñj eus e vuhez : adalek Istor ar roue Kaboul 1añ hag ar paotr-keginer Gauvain betek Gwerzioù, hag ivez Sant Matorel, al levr brudet Ar c’horned diñsoù, Difenn Tartuffe, An Arnodva kreiz, Roue Boiotia peotramant Ar C’habined du.
Différents souvenirs, documents et lettres mettent plus spécialement l’accent sur les amis bretons, Pierre et Jean Colle, Louis Guillou, les frères Villard.
Gant eñvorennoù zo, dielloù ha lizheroù, e pouezer muioc’h war e vignoned vreizhat, Pierre ha Jean Colle, Louis Gwilhouz, ar vreudeur Villard.
Au contact de ses amis peintres, Max Jacob entreprit de dessiner, surtout à la gouache. 
Pa zaremprede e vignoned livourien, e krogas Max Jacob da dresañ, gant gouach dreist-holl.
Parallèlement à son œuvre poétique, il mena une carrière de peintre, 
E-kichen e oberennoù barzhoniel e reas ur respet livour.
Il exposa régulièrement, vendant d’innombrables petites gouaches. 
Diskouez a rae ingal e daolennoù, gwerzhañ livadurioùigoù gouach diniver.
Dans l’aquarelle montrant l’acrobate et la danseuse du cirque Médrano, l’influence des recherches cubistes de ses amis est évidente.
En dourlivadur a ziskouez akrobat ha dañserez ar sirk Medrano ez eo splann levezon an enklaskoù a oa bet graet gant e vignoned kubourien.
Dans les œuvres postérieures, paysages de Paris et de Bretagne ou fresques romanes, Max Jacob se contentait souvent de « recopier » des photographies (Fêtes à Quimper, Figures de saints). 
En oberennoù graet war-lerc’h, gweledvaoù eus Pariz pe freskennoù roman, ne rae Max Jacob nemet « eiladuriñ » luc’hskeudennoù alies (Gouelioù e Kemper, Skeudennoù sent).
Mais il pouvait échapper à cette écriture un peu fastidieuse pour traduire avec allégresse et liberté des scènes de la vie quotidienne (Scène de la rue, Vieux quartier de Paris). 
Met gallout a rae pellaat diouzh ar stil-se, un tamm arabadus, ha diskouez gant birvilh ha frankiz taolennoù eus ar vuhez pemdez (Taolenn eus ar straed, Karter kozh e Pariz).
Plus tardivement, dans les années 30-40, il revint à des recherches formelles appelées « cubistes » basées sur des jeux géométriques.
Diwezhatoc’h, er bloazioù 30-40, en doa graet adarre enklaskoù furmel, anvet « kubour » ha diazezet war c’hoarioù geometrek.
Les amis de Max Jacob sont présents à travers plusieurs portraits peints ou dessinés par Toulouse, Oberlé, Wood, Cocteau, Lascaux, Perot, Salaun, Dermit, Picasso ou de Belay. 
Kavout a reer mignoned Max Jacob e meur a boltred treset pe livet gant Toulouse, Oberlé, Wood, Cocteau, Lascaux, Perot, Salaun, Dermit, Picasso pe de Belay.
Une place à part est réservée aux amis bretons. 
Ur plas dezho o-unan o deus ar vignoned vreizhat.
Max Jacob durant ses séjours quimpérois retrouvait le céramiste italien Giovanni Leonardi à qui il avait fait connaître les faïenceries locales.
Pa veze o chom e Kemper ez ae Max Jakob davet ar priour italian Giovanni Leonardi, ha lakaet en doa anezhañ d’ober anaoudegezh gant feilhañs ar vro.
De 1930 à 1933, il retrouvait régulièrement à Quimper le docteur Tuset et Jean Moulin. 
Eus 1930 da 1933 ez ae ingal da Gemper da-gaout an doktor Tuset ha Jean Moulin.
Durant son séjour breton, ce dernier illustrait des poèmes de Tristan Corbière, « Armor », extrait des Amours jaunes, en particulier la célèbre « Rapsodie foraine » qui met en scène les mendiants au pardon de Sainte-Anne-la-Palud. 
E-pad ma oa o chom e Breizh en doa skeudennaouet hennezh barzhonegoù gant Tristan Corbière, « Arvor », tennet eus ar C’harantezioù melen, ha dreist-holl ar « Rapsodienn foran » brudet-kaer a ziskouez ar glaskerien-vara e pardon Santez-Anna ar Palud.
Les études de ces étonnantes illustrations sont entrées dans les collections au musée grâce à un legs de Laure Moulin, sœur de Jean Moulin.
Emañ ar studiadennoù evit ar skeudennoù souezhus-se e-barzh dastumadoù ar mirdi a-drugarez da Laure Moulin, c’hoar Jean Moulin, he deus legadet anezho deomp.
Le peintre quimpérois Pierre de Belay, fidèle ami de Max Jacob, occupe une place à part dans cet ensemble. 
Ur plas dezhañ e-unan en hollad-se en deus al livour eus Kemper Pierre de Belay, ur mignon feal da v-Max Jacob anezhañ.
De nombreuses peintures et dessins donnés au musée par Hélène de Belay permettent d’apprécier ses divers talents : évocations de l’animation des ports et marchés de Cornouaille, scènes parisiennes, peintures « treillistes » des dernières années, portraits de Max Jacob dont le célèbre Portrait prophétique, estampes ou scènes de la vie judiciaire. 
El livadurioù hag en tresadennoù niverus roet d’ar mirdi gant Hélène de Belay e c’haller gwelet e zonezonoù diseurt : taolennoù eus ar birvilh e porzhioù hag e marc’hadoù Kerne, taolennoù eus Pariz, livadurioù « treilhennour » eus ar bloazioù diwezhañ, poltredoù eus Max Jacob, en o mesk ar Poltred profedus brudet, stampoù pe taolennoù eus buhez al lezioù-barn.
Enfin, un autre Quimpérois, Jean Caveng, nous trace les portraits des Quimpérois acteurs du célèbre Terrain Bouchaballe, roman et pièce de théâtre de son ami Max Jacob.
Erfin, ur C’hemperad all, Jean Caveng, a zepegn poltredoù Kemperiz o doa c’hoariet en Dachenn Bouchaballe brudet, anezhi ur romant hag ur pezh-c’hoari gant e vignon Max Jacob.
Jean-Marie de Silguy (1785-1864) est né au château du Bot en Quimerch, à quelques dizaines de kilomètres de Quimper. 
Ganet e oa Jean-Marie de Silguy (1785-1864) e kastell ar Bod e Kimerc’h, meur a zek kilometr diouzh Kemper.
Sa mère, née Conen de Saint-Luc, appartennait à l’une des plus anciennes familles nobles de Bretagne  
E vamm, a oa Conen de Saint-Luc hec’h anv plac’h yaouank, a oa eus unan eus tiegezhioù nobl koshañ Breizh.
Elle possèdait la plus belle collection d’œuvres d’art en Basse Bretagne à la Révolution.
Perc’henn e oa war ar bravañ dastumad a oberennoù arz e Breizh-Izel da vare an Dispac’h.
Son père, Toussaint de Silguy, appartennait à une famille de petite noblesse et vivait de ses propriétés. 
E dad, Toussaint de Silguy, a oa eus un tiegezh noblañsoù bihan, ha bevañ a rae diwar e zouaroù.
Après des études au lycée de Quimper, Jean-Marie de Silguy intègra l’Ecole polytechnique puis l’Ecole d’application des Ponts et Chaussées. 
Goude studioù e lise Kemper ez eas Jean-Marie de Silguy d’ar Skol boliteknik, ha goude-se da Skol bleustrek an hentoù hag ar pontoù.
Sa carrière d’ingénieur des ponts et chaussées le mena de la Marne au Finistère puis à Nantes, à Mont-de-Marsan, à Bordeaux et enfin à Paris, où il devint inspecteur général pour l’ensemble du Sud-Ouest.
Gant e respet evel ijinour eus an hentoù hag ar pontoù e oa bet kaset eus ar Marne da Benn-ar-Bed, ha goude-se da Naoned, da v-Mont-de-Marsan, da Vourdel hag erfin da Bariz ma oa deuet da vezañ pennenseller evit ar Mervent a-bezh.
De Silguy constitua sa collection durant son séjour parisien, entre 1842 et 1852. 
Savet en doa De Silguy e zastumad pa oa o chom e Pariz, etre 1842 ha 1852.
Il souhaitait constituer une galerie de peintures des écoles européennes depuis le XVe siècle, 
Fellout a rae dezhañ dastum livadurioù eus ar skolioù europat adalek ar XVvet kantved.
Il achètait beaucoup à l’Hôtel des Ventes et n’hésitait pas à acquérir une copie afin de combler une lacune dans sa pinacothèque. 
Prenañ a rae kalz oberennoù e Ti ar Gwerzhioù, ha ne varc’hatae ket da brenañ eiladurioù pa veze mankoù en e zastumad.
La moitié de sa collection est consacrée à la France, l’autre aux écoles italienne, espagnole, flamande ou hollandaise. 
An hanter anezhañ a zo gouestlet da Frañs, hag an hanter all d’ar skolioù italian, spagnol, flamank pe hollandat.
Il possède également une importante collection de gravures, essentiellement des estampes de reproduction du XVIIIe siècle et du début du XIXe siècle, qui constitue une véritable iconothèque. 
Perc’henn eo ivez war un dastumad bras a engravadurioù, dreist-holl stampoù eiladurioù eus an XVIIIvet kantved hag eus penn kentañ an XIXvet kantved : ur gwir skeudennaoueg a oa anezho.
Les œuvres d’inspiration bretonne ne l’intéressent pas spécialement mais son jugement très sûr le conduit à faire l’acquisition d’œuvres contemporaines majeures de Corot et de Boudin. 
N'eo ket dedennet dreist an ordinal gant an oberennoù awenet gant Breizh, met skiant-varn en deus ha rak-se e pren oberennoù pouezus eus e vare, gant Corot ha Boudin.
De Silguy se retira à Quimper en 1852 pour y jouir de sa retraite. 
En em dennañ a reas De Silguy da Gemper e 1852 evit tremen e retred.
Demeuré célibataire et sans enfants, ses préoccupations essentielles allait à sa collection, dont il dressa soigneusement le catalogue. 
Chomet e oa dizimez ha divugel, setu e plede gant e zastumad dreist-holl, ha sevel gant aked ar c’hatalog anezhañ.
A sa mort en 1864, à l’âge de 79 ans, il lègua cette collection à la ville de Quimper dont il était le conseiller. 
Pa varvas e 1864, d’an oad a 79 vloaz, e legadas an dastumad-se da gêr Kemper ma oa kuzulier.
Le legs n’est assorti que d’une seule condition, la construction d’un musée pour accueillir la collection.
War un diviz hepken e rae al laes-se : ma vefe savet ur mirdi evit reiñ bod d’an dastumad.
La Ville de Quimper accepta le legs de la collection de Jean-Marie de Silguy et décida de construire un « musée de Silguy ». 
Asantet he doa Kêr Gemper da laes dastumad Jean-Marie de Silguy ha divizet sevel ur « mirdi De Silguy ».
En 1866, la Ville avait acquis quelques propriétés mitoyennes de l’Hôtel de Ville, sur la place de la cathédrale. 
E 1866 e oa bet prenet gant Kêr un nebeud douaroù stok ouzh an Ti-kêr, war blasenn an iliz-veur.
Un projet de musée se dessine rapidement. 
Graet eo bet buan ur raktres mirdi.
L’architecte de la Ville établit un programme muséographique précis, prenant en compte les dernières réalisations de musées à Angers, Nantes et Rennes ainsi que la toute récente construction du musée de Picardie à Amiens. 
Sevel a reas arkitektour Kêr ur programm resis evit ar mirdi, ha derc’hel a reas kont eus ar pezh a oa bet graet evit sevel ar mirdioù diwezhañ en Angers, Naoned ha Roazhon. Graet en doa fed ivez ouzh mirdi Pikardi savet a-nevez oa en Amiens.
Le rez-de-chaussée sera affecté aux collections départementales d’archéologie. 
E rez-an-douar e vo lakaet dastumadoù arkeologiezh an departamant.
Le premier étage, comprenant diverses salles dont une grande galerie bénéficiant d’un éclairage zénithal et le grand salon d’honneur sur la place, serait consacré aux peintures de la collection de Silguy.
En estaj kentañ e vefe meur a sal, en o mesk ur palier bras sklêrijennet gant gouloù an deiz dre ar sel, hag ar saloñs a enor bras troet war-zu ar blasenn. Gouestlet e vefe da zastumad livadurioù Silguy.
Un concours d’architecture fut lancé en mai 1867. 
Roet e oa bet lañs d’ur genstrivadeg arkitektouriezh e miz Mae 1867.
Il fut remporté par Joseph Bigot. 
Gant Joseph Bigot e oa aet ar maout.
Ce Quimpérois âgé de 60 ans était l’architecte le plus célèbre de Cornouaille au XIXe siècle.
Ar C’hemperad-se, oadet a 60 vloaz, e oa an arkitektour brudetañ e Kerne en XIXvet kantved.
On lui doit d’innombrables constructions de bâtiments civils ou religieux. 
Gantañ e oa bet treset savadurioù sivil pe relijiel diniver.
Il était surtout célèbre pour l’érection des deux flèches de la cathédrale de Quimper (1854-1856) et pour la construction du château de Kériolet (1863). 
Brudet e oa dreist-holl evit bezañ savet div gorzenn iliz-veur Kemper (1854-1856) ha kastell Kerioled.
Bigot, qui a suivi assez fidèlement le programme muséographique, conçu la façade comme celle d’un palais urbain, de style « génois ». 
Chomet e oa Bigot tost a-walc’h d’ar programm savet evit ar mirdi, hag e tresas ar fasadenn evel hini ur palez e kêr, er stil « genovat ».
Il aligna les niveaux avec ceux de l’Hôtel de Ville afin de créer une unité urbanistique, mais confèra au musée sa propre identité décorative. 
Lakaat a reas an estajoù a-live gant re an Ti-kêr, d’an hollad da vezañ unvan, met reiñ a reas d’ar mirdi un identelezh dezhañ e-unan a-fet ar c’hinklañ.
Il fit appel au statuaire nantais amédée Ménard pour sculpter sur le fronton de la façade une allégorie de la peinture et de l’architecture entourant les armes de la ville.
Goulennet en doa servijoù an delwennour naonat Amédée Ménard evit kizellañ war dalbenn ar fasadenn ur skeudennadur eus al livouriezh hag eus an arkitektouriezh, en-dro da ardamezoù kêr.
Le musée fut inauguré le 15 août 1872. 
Digoret e oa bet ar mirdi d’ar 15 a viz Eost 1872.
Le président-maréchal Mac-Mahon le visita en 1874 et contribua à la réputation de ce musée, orgueil des Quimpérois, jalousé par les autres villes de Basse Bretagne.
Bizitet e oa bet gant ar prezidant-marichal Mac-Mahon e 1874 ha sikour a reas ar weladenn-se brudañ ar mirdi, lorc’h Kemperiz, aviet gant kêrioù all Breizh-Izel.
Conçu pour abriter la collection De Silguy, le musée se trouve dès le début du XXe siècle confronté à un problème d’espace. 
Savet e oa bet ar mirdi evit reiñ bod d’an dastumad De Silguy, hag e penn kentañ an XXvet kantved en em gaved diaes dija pa ne oa ket ichoù a-walc’h ennañ.
La muséographie évolue. 
Cheñch a rae ar c’hiz da ziskouez an oberennoù er mirdioù.
Les accrochages se voulaient plus aérés et adaptés à un classement scientifique par écoles. 
Diwar neuze e lakaed an taolennoù pelloc’h an eil re diouzh ar re all, ha renkañ a raed anezho dre skolioù en un doare skiantel.
La collection s’enrichit de dons, de legs et d’acquisitions. 
Brasaat a ra an dastumad gant oberennoù roet, legadet pe prenet.
Une collection de peinture d’inspiration bretonne se constitue progressivement. 
Tamm-ha-tamm e saver un dastumad livadurioù awenet gant Breizh.
En 1972, un siècle après son inauguration, le musée est mis aux normes d’une muséographie moderne. 
E 1972, kant vloaz goude ma oa bet digoret, e lakaer ar mirdi da droadañ gant doareoù ar virdiouriezh vodern.
La présentation devient très aérée sur des murs blancs. 
Reiñ a raer aer d’an taolennoù, hag ouzh mogerioù gwenn e int  lakaet.
En 1993 se dessine le musée actuel. 
En 1993 e teu ar mirdi a vremañ en e stumm.
L'architecte Jean-Paul Philippon, qui œuvra également pour le musée d’Orsay et le musée de Roubaix, La Piscine, diriga d'importants travaux d'extension et de restructuration du bâtiment, conduisant à une rénovation esthétique et fonctionnelle. 
Gant an arkitektour Jean-Paul Philippon, a labouras ivez evit mirdi Orsay ha mirdi Roubaix, La Piscine, e oa bet renet labourioù bras evit reneveziñ, astenn hag adframmañ ar savadur, dezhañ da vezañ bravoc’h hag akomotoc’h.
De la construction de Joseph Bigot ne subsiste que la façade classique masquant un espace intérieur totalement repensé. 
Eus savadur Joseph Bigot ne chom nemet ar fasadenn glasel a guzh ul lec’h diabarzh hag a zo bet adstummet penn-da-benn.
C’est donc un cadre moderne et lumineux qui sert d’écrin aux collections du musée, qui ne cessent de s’enrichir. 
Ul lec’h modern gant sklêrijenn a-leizh, hag a dalvez da skrin eta da zastumadoù puilhoc’h-puilh ar mirdi.
Les travaux résolurent le problème crucial du manque de place par l'accroissement des surfaces d'exposition et la création d’un lieu dédié aux expositions temporaires. 
Gant al labourioù e oa bet diskoulmet kudenn luziet an diouer a ichoù : brasaet e oa bet ar salioù-diskouez ha krouet ul lec’h evit an diskouezadegoù dibad.
Plus de 700 œuvres sont présentées en permanence. 
Ouzhpenn 700 a oberennoù a vez diskouezet a-bad.
L'aménagement de nouvelles structures d'accueil, d’un auditorium, d’un service éducatif et d’une librairie-boutique répondent aux besoins des musées contemporains. 
Pa’z eus bet kempennet frammoù-degemer nevez, ur selaouva, ur servij-deskiñ hag ur stal levrioù ha bitrakoù, e vaster hiviziken da ezhommoù ar mirdioù a vremañ.
Au cœur du musée, l’espace Lemordant reconstitue selon sa disposition initiale le grand décor peint réalisé au début du XXe siècle pour la célèbre brasserie quimpéroise de l’Hôtel de l’Epée. 
E-kreiz ar mirdi, er sal Lemordant, ez eo bet lakaet evel ma oa gwechall ar c’hinkladur bras a oa bet livet e penn kentañ an XXvet kantved evit an darvarn brudet eus Kemper, Ostaleri ar C’hleze.
Il s’ouvre comme un espace de contemplation et de repos. 
Digeriñ a ra evel ul lec’h arvestiñ ha diskuizhañ.
Une salle permanente est désormais consacrée au poète quimpérois Max Jacob et à ses amis. 
Bremañ ez eus ur sal bad gouestlet d’ar barzh kemperat Max Jacob ha d’e vignoned.
Le projet de Jean-Paul Philippon, qui œuvra également pour le musée d’Orsay et le musée de Roubaix, La Piscine, est fondé sur le principe de la transparence et de la libre circulation. 
Diazezet e oa raktres Jean-Paul Philippon, a labouras ivez evit mirdi Orsay ha mirdi Roubaix, La Piscine, war an traoù treuzwelus hag an tremen frank.
Les ouvertures ménagées à travers le béton et le granit sont pour le visiteur des points de repère sur l’intérieur et l’extérieur, en particulier sur la cathédrale. 
Dre an digoroù a zo bet graet a-dreuz ar beton hag ar greunit e c’hall ar weladennerien gwelet an diabarzh hag an diavaez, an iliz-veur dreist pep tra.
Une nef centrale aux proportions majestueuses et aux volumes harmonieux communique avec l’ensemble des services d’accueil. 
Er c’hreiz, un nev meurdezus he ment ha brav-meurbet a sko war an holl servijoù-degemer.
En collaboration avec le musée des beaux-arts de Bordeaux. 
Asambles gant mirdi an arzoù-kaer e Bourdel.
A partir de prêts issus essentiellement des collections bordelaises et du musée d'Orsay, cette exposition s'attache à la problématique du paysage dans l'œuvre peint et dessiné de l'artiste d'origine bordelaise. 
Evit sevel an diskouezadeg-mañ ez eus bet implijet dreist-holl oberennoù prestet gant mirdi Bourdel ha hini Orsay. Klask a reer lakaat war wel tem ar gweledvaoù e livadurioù hag e tresadennoù an arzour genidik eus Bourdel.
Bien qu'il constitue un aspect encore méconnu de sa production, le paysage fut pourtant l'une des sources essentielles de l'inspiration onirique de Redon dont l'enfance rêveuse et solitaire dans son village natal de Peyrelebade, dans le Médoc, marqua profondément et durablement son œuvre. 
Daoust ma’z eo ar gweledvaoù un doare eus e oberennoù ha n’anavezer ket mat, ez eont d’ober ur vammenn awen eus ar re bouezusañ evit hunvreoù Redon. Un hunvreer digenvez e oa ar paotrig en e gêriadenn c’henidik, Peyrelebade, er Médoc, ha merket e oa bet e oberennoù en un doare don ha padus gant e vugaleaj.
La nature sauvage et austère du paysage médocain, entre landes et marécages, fait écho à celle du paysage breton que l'artiste découvrit dans les années 1870-80 à l'occasion de ses séjours dans le Finistère et le Morbihan. 
Natur gouez ha rust ar Médoc, etre lanneier ha geunioù, zo evel un heklev eus Breizh a oa bet gwelet evit ar wech kentañ gant an arzour er bloazioù 1870-80 pa oa bet o chom meur a wech e Penn-ar-Bed hag er Mor-Bihan.
Fasciné davantage par l'atmosphère sombre et inquiétante des côtes finistériennes que par le pittoresque coloré du folklore local, Redon y trouvait là aussi, comme dans ses Landes natales, une mélancolie en accord avec sa propre sensibilité. 
Boemet e veze muioc’h gant aodoù teñval ha spontus Penn-ar-Bed eget gant folklor livus ar vro. Redon a gave eno, evel en e Lanneier genidik, ur seurt melkoni hag a glote gant e gizidigezh dezhañ.
Des études d'arbres dépouillés de la période des Noirs aux paysages de landes ou de bord de mer, en passant par les paysages ruraux et les rues des villages, la solitude et le silence imprègnent tous ses paysages, souvent vides de toute présence humaine. 
Adalek ar studiadennoù gwez dizeil, eus mare an Taolennoù Du, betek al lanneier pe an aod, hag ivez gant ar maeziadoù ha straedoù ar c’hêriadennoù, intret eo e holl weledvaoù gant an digenvez hag an didrouz. Ne weler den ebet enno alies.
En collaboration avec le musée des beaux-arts de Carcassonne. 
Asambles gant mirdi an arzoù-kaer e Carcassonne.
Lydia  Harambourg,   dans   le   catalogue   de   l’exposition "Regard   sur   l’abstraction   lyrique",   montée   à   Carcassonne en  2011  écrivait  avec  pertinence  :  "Si  la  lumière  est  l’une  des expressions du lyrisme, elle s’incarne pour Marfaing dans une monochromie noire ouverte sur des failles blanches". 
E katalog an diskouezadeg "Sell war an difetisted lourennek", savet e Carcassonne e 2011, Lydia Harambourg a skrive gant skiant vat : "Ma’z eo ar gouloù unan eus doareoù al lourennegezh, evit Marfaing e teu honnezh war wel en un unliverezh du digor war frailhoù gwenn".
Lorsqu’il fait sa première exposition en 1958 à la galerie Claude Bernard, l’abstraction lyrique connaît des variantes dont Marfaing affirme la direction humaine et lyrique, ma peinture dans ce sens n’est pas abstraite, elle a une chaleur humaine.
Pa oa bet graet e ziskouezadeg kentañ gantañ e 1958 er palier Claude Bernard, e oa meur a stumm eus an difetisted lourennek. Marfaing a lavare diwar o fenn : An doare denel ha lourennek. Evit se n’eo ket difetis ma livañ, tommder mab-den zo ennañ.
La matière, l’espace, le rythme contribuent à cette esthétique du noir captateur de lumière contenant toutes les couleurs. 
Ober a ra an danvez, an egor, al lusk evit ar gened-se eus an du a dap ar gouloù hag a zo an holl livioù ennañ.
Il nous a semblé évident de donner à voir l’œuvre si forte de ce Toulousain. 
Un dra anat e oa evidomp diskouez oberennoù pouezus an Tolosad-se.
Les impressionnistes disaient que le noir n’existaient pas dans la nature et ils le bannissaient de leur palette. 
An drivliadelourien ne oa ket eus an du en natur ha skarzhañ a raent anezhañ eus o fladennoùigoù livioù.
Pour cette même raison, je l’emploie presque exclusivement.    
Evit ar memes abeg e ran gantañ hepken, koulz lavaret.
Les impressionnistes cherchaient à rendre la lumière en plein air.  
Klask a rae an drivliadelourien skeudenniñ ar gouloù dindan an amzer.
Je cherche à construire un monde sans référence avec la nature extérieure et j’emploie pour cela d’autres moyens.  
Klask a ran-me sevel ur bed distag-krenn diouzh an natur diavaez hag evit se e ran gant doareoù all.
Le noir et le blanc me semblent avoir le caractère de simplicité, d’absolu et de rigueur qui me convient.
Eeun, dizave ha strizh eo ar gwenn hag an du, a gav din. Rak-se e tereont mat ouzhin .
Visites guidées en breton.
Gweladennoù heñchet e brezhoneg.
Visites pour les scolaires.
Gweladennoù evit ar skolidi.
Livrets-jeux disponibles en breton : « Au pays des légendes », « La Bretagne, une région très à la mode ».
Levrioùigoù-c’hoari e brezhoneg : « E bro ar mojennoù », « Breizh, ur rannvro diouzh ar c’hiz ken-ha-ken ».
Visites en breton à la demande. 
Gweladennoù e brezhoneg diwar c’houlenn.
Le Port-musée fait escale au Bangladesh en présentant Voiles anciennes du Bangladesh, une exposition qui vous transporte au "pays d'entre les eaux", entre fleuves et mers.
Ar Porzh-mirdi a ra ur paouez e Bangladesh en ur ginnig Gouelioù kozh eus Bangladesh, un diskouezadeg hag a gas ac’hanoc’h d’ar « vro etre an dourioù », etre stêrioù ha morioù.
Fruit du travail de l'ONG Friendship, cette exposition s'appuie sur les collections du musée vivant du bateau traditionnel de Dhaka.
An diskouezadeg-se, frouezh labour an AMG Friendship, en em harp war dastumadoù mirdi bev ar bigi hengounel e Dhaka.
L’exposition retrace l’histoire des liens commerciaux tissés entre la Bretagne et les pays scandinaves dès le XVIIIe siècle. 
An diskouezadeg a gont istor al liammoù kenwerzh a oa bet skoulmet etre Breizh hag ar broioù skandinavek adalek an XVIIIvet kantved.
Des liens symbolisés par la rogue, appât indispensable aux pêcheurs sardiniers bretons. 
Liammoù aroueziet gant ar greun, anezho boued pesketa ret-holl d’ar besketaerien sardined vreizhat.
Visitez un chantier naval et découvrez Anna-Rosa, superbe caboteur norvégien construit en 1891 et actuellement en restauration. 
Gweladennit ur chanter-bigi ha grit anaoudegezh gant Anna-Rosa, ul lestr-riblour norvegiat kaer-meurbet, bet savet e 1891 hag emeur o reneveziñ.
La visite permet de découvrir le travail de restauration d’un bateau ancien dans un chantier naval. 
Gant ar weladenn e c’haller gwelet penaos e labourer evit reneveziñ ur vag kozh en ur chanter-bigi.
Animations pour toute la famille
Abadennoù evit ar familh a-bezh
Des animations pour toute la famille sont proposées : matelotage, voyage sensoriel dans le monde maritime, découverte du décor des bateaux…
Abadennoù evit ar familh a-bezh a ginniger deoc’h : labour-martolod, beajiñ war-bouez ho skiantoù e bed ar mor, ober anaoudegezh gant kinkladur ar bigi…
juillet et août : du lundi au vendredi à 15h
Miz Gouere ha miz Eost : eus al Lun d’ar Gwener da 15e
(sans supplément sur présentation du billet d’entrée)
(trawalc’h eo diskouez an tiked mont e-barzh, n’eus netra da baeañ ouzhpenn)
La Maison d’artiste de La Grande Vigne fête la Saint-Yves
An ti-arzour La Grande Vigne a lid Gouel Erwan
La Maison d’artiste de La Grande Vigne, qui surplombe le port de Dinan, était la demeure, le lieu de travail et d’inspiration du peintre Yvonne Jean-Haffen (1895-1993), élève et amie de Mathurin Méheut (1882-1958).  
An ti-arzour La Grande Vigne, dreist porzh Dinan, a oa lec’h annez, lec’h labour ha lec’h awen al livourez Yvonne Jean-Haffen (1895-1993), skoliadez ha mignonez da vMathurin Méheut (1882-1958).
Désormais propriété de la Ville de Dinan, cette maison d’artiste, unique en Bretagne, a ouvert ses portes au public en 1994. 
An ti-arzour-se n’en deus ket e bar e Breizh. Da gêr Zinan eo hiviziken, ha digor a vez e zorioù d’an dud abaoe 1994.
La villa, entourée de son magnifique jardin conservatoire, présente les œuvres du peintre dans son cadre de vie. 
Ar genkiz, gant he liorzh-virout kaer-meurbet en-dro dezhi, a ginnig oberennoù al livourez el lec’h ma oa o vevañ end-eeun.
La richesse des collections permet d’organiser chaque année une nouvelle exposition temporaire.
Gant ar pinvidik m’eo an dastumadoù e c’haller aozañ bep bloaz un diskouezadeg dibad nevez.
Yvonne Jean-Haffen débuta sa carrière d’artiste dans le tournant des années 1920. 
Yvonne Jean-Haffen he doa kroget gant he respet arzourez war-dro ar bloavezhioù 1920.
Elle travailla aux décors de paquebots, d’architectures, elle illustra plusieurs ouvrages et s’exerça à l’art de la céramique.
Labouret he doa war ginkladur ar mordreizherioù, an tiez, skeudennaouet he doa meur a levr ha pleustret he doa war arz ar prierezh.
La richesse de la collection permet d'organiser, chaque année, une exposition renouvelée dont l’inauguration coïncide avec la Saint-Yves à laquelle Yvonne Jean-Haffen était très attachée : chaque 19 mai, elle la célébrait et à cette occasion, Mathurin Méheut avait l’habitude de lui adresser d’admirables lettres ornées. 
Gant ar pinvidik m’eo an dastumad e c’haller aozañ bep bloaz un diskouezadeg nevesaet hag a vez digoret da Ouel Erwan, ur gouel hag a oa karet kalz gant Yvonne Jean-Haffen : bep bloaz, d’an 19 a viz Mae, e lide anezhañ ha Mathurin Méheut a ouie kas lizheroù kinklet kaer-meurbet dezhi d’an deiz-se.
Une statue de saint Yves, exécutée par Yvonne Jean-Haffen, fixée contre le pignon de la maison, témoigne encore de cet attachement de l’artiste. 
Un delwenn eus Sant Erwan, savet gant Yvonne Jean-Haffen ha staget ouzh pignon an ti, a ziskouez c’hoazh karantez an arzourez evit ar sant.
La convivialité et la créativité étaient deux valeurs importantes pour Yvonne Jean-Haffen, c’est donc tout naturellement que la Maison d’artiste de La Grande Vigne participe à la Fête de la Bretagne 2010.  
Ar blijadur o vevañ asambles hag ar c’hrouiñ a oa daou dra bouezus evit Yvonne Jean-Haffen : evel-just e kemer perzh an Ti-arzour La Grande Vigne e Gouel Breizh e 2010.
Les oiseaux du parc du lycée Auguste Brizeux
Laboused liorzh al lise Aogust Brizeug
Au fil des saisons, ce n'est pas moins d'une trentaine d'espèces d'oiseaux qui fréquente le parc et les bâtiments. 
A-hed ar bloaz e vez darempredet al liorzh hag ar savadurioù gant un tregont bennak a spesadoù laboused.
Certains d'entre eux, sédentaires comme le rouge-gorge ou l'accenteur mouchet, sont observables à longueur d'année; d'autres, comme les grives mauvis ou les bergeronnettes de Yarell ne fréquentent le lycée qu'en hiver, ils sont nés dans des contrées nordiques et sont poussés par le froid chaque année. 
Darn anezho hag a chom er vro (annezerien), evel ar boc’hruzed pe gwrac’higed an drez, a c’haller gwelet hañv-goañv ; re all, an driski-lann pe kannerezed ar beleg en o zouez, ne zarempredont al lise nemet er goañv : hag int ganet e broioù an norzh, e vezont bountet gant ar yenijenn da zont betek amañ bep bloaz.
C’est l'inverse pour les martinets, l'hiver est beaucoup trop froid chez nous, ils ne sont présents qu'à la belle saison. 
Ar c’hontrol-bev eo gant ar glaouered : amañ eo kalz re yen ar goañv, setu ma ne vezont gwelet nemet gant an amzer gaer.
Reste toute une cohorte de migrateurs pour qui le parc constitue un abri de quelques jours.
Hag ouzhpenn se ez eus ur bagad tremenidi a zeu da waskediñ el liorzh e-pad un nebeud devezhioù.
La mésange bleue (Parus caeruleus)
Ar galvennig-c’hlas (Parus caeruleus)
De petite taille, elle se nourrit essentiellement de chenilles. 
Bihan eo homañ. Biskoul a zebr dreist-holl.
Elle est l'hôte typique des nichoirs où elle peut élever deux nichées d'une dizaine de poussins à partir du mois de mars.
Plijout a ra kalz dezhi mont da lojañ en tier-neizhañ ma c’hall desevel daou neizhiad a zek poñsin bennak adalek miz Meurzh.
La mésange charbonnière (Parus major)
Ar pennglaou (Parus major)
Plus grande que sa cousine, la mésange bleue, elle s'en distingue par une large bande noire sur son ventre jaune soufre et par l'absence de nuances bleues. 
Brasoc’h eo evit e geniterv, ar galvennig, hag un tamm disheñvel diouti gant ar vandenn du ledan zo war e gof melen soufr ha dre ma n’eus tamm arliv glas ebet war e bluñv.
Elle anime le parc de son chant trisyllabique facilement reconnaissable dès la fin de l'hiver.
Lakaat a ra buhez el liorzh gant e gan teirsilabennek aes da anavezout adalek dibenn ar goañv.
Le rouge-gorge familier (Erithacus rubecolla)
Ar boc’hruz (rujodenn) (Erithacus rubecolla)
Qui ne connaît pas l'ami du jardinier ! 
Piv n’en deus ket klevet komz eus mignon al liorzhour !
Il est notre compagnon toute l'année, c'est d'ailleurs l'un des seuls oiseaux à chanter en hiver. 
Hor c’hamalad eo a-hed ar bloaz, hag unan eus al laboused nemeto a glever o kanañ er goañv.
C'est aussi son chant monotone qui accompagne notre réveil.
Gant e gan hirvoudus e vezomp dihunet ivez.
Le grimpereau des jardins (Certhia brachydactyla)
Ar c'hraperig-liorzh (Certhia brachydactyla)
Son nom populaire est l'oiseau souris. 
Lesanvet « logodenn » gant an dud ivez.
C'est souvent son sifflement discret qui le trahit. 
Alies ez eo e c’hwitelladenn flour a ro da c’houzout pelec’h emañ.
L'observateur attentif découvre alors un petit oiseau remontant un à un les troncs d'arbres à la recherche de menus insectes et des araignées dont il se nourrit.
Neuze e vo gwelet ganeoc’h ul labousig o krapañ gant kefioù ar gwez, unan hag unan, da glask amprevaned munut ha kevnid da zebriñ.
La chouette hulotte ou chat-huant (Stryx aluco)
Ar gaouenn penn-tev pe kaouenn-gazh (Stryx aluco)
Les internes du lycée connaissent bien ce rapace nocturne pour l'entendre chanter dans le parc en fin d'hiver. 
Ar re a gousk el lise a anavez mat al labous-preizh noz-mañ pa glevont anezhañ o kanañ el liorzh e dibenn ar goañv.
Le mâle hulule inlassablement, stimulé par les cris stridents de la femelle. 
Hopal a ra ar par dizehan, broudet gant skrijadennoù skiltrus ar barez.
Pour les découvrir de jour, il faut s'armer de patience, notre oiseau est discret; à moins que, par chance, il ait choisi de s'installer dans le nichoir en béton situé très haut dans l'un des plus beaux arbres du parc.
Evit gwelet anezhañ war an deiz e ranker lakaat poan hag amzer, rak skoachet mat e vez hol labous ; nemet e vije aet da lojañ, dre vurzhud, en ti-neizhañ betoñs zo staliet uhel-mat en unan eus ar c’haerañ gwez zo el liorzh.
L'étourneau sansonnet (Sturnus vulgaris)
An dred boutin (Sturnus vulgaris)
C'est un imitateur hors pair, il replace dans son chant des strophes appartenant à d'autres espèces, même l'ornithologue averti s'y laisse prendre. 
N’eus ket gwelloc’h drevezer evitañ. Barrek eo da ganañ tammoù eus kanoù spesadoù all. An evnoniourien arroutet-mat a vez touellet gantañ zoken.
Mal aimé des citadins pour ses déjections et ses nuisances sonores, ce n'en est pas moins un bel oiseau qu'il faut prendre le temps d'observer ; son plumage aux reflets métalliques constellé de pointes blanches est très délicat.
N'eo ket karet gant tud kêr abalamour d'e gac’hadennoù ha d'an trouz a ra. Koulskoude ez eo ul labous kaer a dalvez ar boan sellet a-dost outañ ; brav eo adskedoù metalek e bluñv marellet gant brizhelloù gwenn.
Le pinson des arbres (fringilla coelebs)
Ar pint (Fringilla coelebs)
C'est un des oiseaux les plus communs des parcs et des jardins. 
Unan eus al laboused a vez gwelet ar stankañ el liorzhoù hag er jardinoù.
Le mâle se reconnaît facilement à son ventre rougeâtre, sa calotte bleu grisâtre et ses barres alaires blanches. 
Aes eo anavezout ar par gant e gof arruz, e gern glas-gris hag ar roudennoù gwenn war e zivaskell.
Son nid constitué de mousses et de crins est dissimulé dans les fourrés.
E neizh, graet gant man ha reun, zo kuzhet er brousgwez.
L'accenteur mouchet (prunella modularis)
Gwrac’hig ar c’harzh (Prunella modularis)
Voilà un hôte discret de nos jardins. 
Un ostiziadez abaf eo homañ.
Il y est pourtant omniprésent, et c'est un virtuose du chant. 
Dalc’hmat e vez en hol liorzhoù koulskoude, hag ur ganerez ampart zo anezhi.
Qui prête l'oreille l'entendra partout. 
Digorit bras ho tivskouarn hag e klevoc’h anezhi e pep lec’h.
Si son plumage est terne, ses oeufs sont de véritables joyaux par leur couleur bleu turquoise.
Dilufr eo he fluñv, met he vioù zo gwir vravigoù gant o liv glas-turkvaen.
Le rouge queue noir (Phoenicurus ochuros)
Ar rulosteg du (Phoenicurus ochuros)
Au printemps, les mâles délimitent leurs territoires perchés sur les maisons par un chant grinçant caractéristique. 
En nevezamzer e vez kludet ar bared war an tier, o kanañ ur c’han gwigourus dibar evit bevenniñ o zachenn.
Cet oiseau rupestre, commun en montagne ou sur les falaises de bord de mer, trouve dans les murs de la ville des parois rocheuses artificielles.
E-kreiz ar reier e vev al laboused-se, zo stank er menezioù pe war an tornaodoù e-tal ar mor. Kavout a reont brioù artifisiel e mogerioù kêr.
Le martinet noir (Apus apus)
Ar glaouer du (Apus apus)
Le 24 avril prochain, levez les yeux, il sera revenu, à l'heure, comme tous les  ans !! 
Savit ho taoulagad d’ar 24 a viz Ebrel hag e weloc’h anezhañ en-dro, e koulz hag e kentel, evel bep bloaz !!
Grand migrateur, il passe l'hiver en Afrique sub-saharienne. 
Ul labous tremeniat bras eo. Mont a ra da c’hoañviñ da vroioù Afrika en tu-hont da Sahara.
On le confond souvent avec l'hirondelle. Il est pourtant plus grand et s'en distingue par une livrée entièrement noire.
Kemmesket e vez gant ar wennili alies, daoust dezhañ bezañ brasoc’h ha kaout ul lifre du penn-da-benn.
Les familles d'un quartier animent les soirées estivales, par de folles rondes collectives lancées à vive allure entre antennes et cheminées.
Nozvezhioù hañv diroll a vez gant familhoù glaouered ur c’harter o troiata a-stroll ha gant herr etre ar stignoù hag ar siminalioù.
Déclaration du Gouvernement  sur les langues régionales et débat sur cette déclaration
Disklêriadur ar Gouarnamant war ar yezhoù rannvroel ha kendiviz war an disklêriadur-se
Mercredi 7 mai 2008 
Merc’her 7 a viz Mae 2008